Zavod za hitnu medicinu
Ličko-senjske županije		                                                         
Gospić, Vile Velebita 15
KLASA: 007-05/26-01/30
URBROJ: 2125-76-26-03
Gospić, 29. rujna 2026.																																																																						                                 




Temeljem članka 21. točke 2. Statuta Zavoda za hitnu medicinu Ličko-senjske županije (KLASA: 007-06/23-01/05, URBROJ: 2125/76-05-23-02 od 6. listopada 2023. godine), Upravno vijeće na 79. sjednici održanoj 29. rujna2026. godine donijelo je 


O D L U K U
o IV. izmjenama i dopunama 
Pravilnika o organizaciji i sistematizaciji radnih mjesta
u Zavodu za hitnu medicinu Ličko-senjske županije


Članak 1.

             U Pravilniku o organizaciji i sistematizaciji radnih mjesta u Zavodu za hitnu medicinu Ličko-senjske županije (KLASA: 007-06/24-01/03, URBROJ: 2125-76-24-01 od 10. listopada 2024. godine, Odluka o I. izmjenama i dopunama Pravilnika o organizaciji i sistematizaciji radnih mjesta u Zavodu za hitnu medicinu Ličko-senjske županije od 31. siječnja 2025. godine, KLASA: 007-06/25-01/01, URBROJ: 2125-76-25-01, Odluka o II. izmjenama i dopunama Pravilnika o organizaciji i sistematizaciji radnih mjesta u Zavodu za hitnu medicinu Ličko-senjske županije od 22. rujna 2025. godine, KLASA: 007-06/25-01/04
URBROJ: 2125-76-25-01, Odluka o III. izmjenama i dopunama Pravilnika o organizaciji i sistematizaciji radnih mjesta u Zavodu za hitnu medicinu Ličko-senjske županije, KLASA: 007-06/26-01/03, URBROJ: 2125-76-26-01 od 28. travnja 2026., nadalje: Pravilnik), 








· u Prilogu 1. Sistematizacija radnih mjesta s općim i posebnim uvjetima za zasnivanje radnog odnosa i opisom poslova radnog mjesta, 
u ustrojstvenoj jedinici Odjel za tehničke poslove, mijenja se radno mjesto pod red. brojem 32. te isto glasi: 

	    32.
	Viši referent za poslove zaštite na radu 
	Završen preddiplomski studij uz položen opći i posebni dio stručnog ispita za stručnjaka zaštite na radu; najmanje jedna godina radnog iskustva na odgovarajućim poslovima


	Obavlja tehničke poslove za potrebe Zavoda; koordinira s vanjskim pružateljima usluga vezanim uz tehničke usluge; nadzire tehničke radove vanjskih pružatelja usluga; obavlja poslove zaštite na radu; sudjeluje u nabavi iz domene tehničkog resora te radne i zaštitne odjeće i obuće i zaštitnih sredstava; predlaže rješenja kod poremećaja u procesu rada tehničke prirode; po potrebi koordinira tehničke i ostale poslove koji se obavljaju po posebnim uvjetima za rad na siguran način u Zavodu; prati kadrovske, prostorne i tehnološke potrebe radnih mjesta; prijavljuje ozljede na radu nadležnim inspekcijskim službama, prati i raščlanjuje podatke o ozljedama na radu i profesionalnim bolestima, izrađuje godišnja izvješća nadležnim institucijama, popunjava odgovarajuće statističke izvještaje, surađuje sa specijalistom medicine rada i ostalim institucijama koje se bave zaštitom na radu, predlaže mjere za poboljšanje utvrđenih nedostataka uvjeta rada; prijavljuje ubodne incidente nadležnim institucijama, vodi evidencije o istima i po potrebi prijavljuje ozljedu na radu; koordinira vođenje evidencija i pratećih listova o nastanku medicinskog i infektivnog otpada; brine o osposobljenosti radnika za rad na siguran način i vodi evidenciju o istom; organizira redovite preglede za utvrđivanje zdravstvene sposobnosti radnika; obavlja ostale poslove zaštite na radu; provodi alkotestiranje i testiranje na droge i druga sredstva ovisnosti; obavlja i druge poslove po nalogu voditelja Službe i ravnatelja.

Za svoj rad odgovoran je voditelju Službe i ravnatelju.

· u Prilogu 2. Popis radnih mjesta s koeficijentima složenosti poslova radnog mjesta: 

u ustrojstvenoj jedinici Odjel za tehničke poslove mijenja se radno mjesto pod točkom 32. te glasi: 

	
Viši referent za poslove zaštite na radu
	
Viši referent
	
1,70




Članak 2.

Upravno vijeće će najkasnije u roku od 60 dana od dana stupanja na snagu ove Odluke utvrditi pročišćeni tekst Pravilnika.

Članak 3.

Odluka stupa na snagu osmog dana od dana objave na oglasnoj ploči Zavoda.


PREDSJEDNICA

Tomislava Jurković, mag. act. soc.








Utvrđuje se da je Odluka o IV. izmjenama i dopunama Pravilnika o organizaciji i sistematizaciji radnih mjesta u Zavodu za hitnu medicinu Ličko-senjske županije, ______________, URBROJ: ______________ od _____. rujna 2026. godine objavljena na oglasnoj ploči Zavoda za hitnu medicinu Ličko-senjske županije _____. rujna 2026. godine, a stupila je na snagu ____.  ________ 2026. godine.	
																				          												                           Ravnateljica:

                                                                                                                                                                                        Martina Brmbolić, dipl. iur.

